32004D0144
L 047/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 февруари 2004 година
за изменение на Решение 97/467/ЕО по отношение на включване на предприятия от България и Унгария във временните списъци с предприятия от трети страни, от които държавите-членки разрешават вноса на месо от щраусови птици
(нотифицирано под номер С(2004)346)
(текст от значение за ЕИП)
(2004/144/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне, за преходен период, на временни списъци на предприятия от трети страни, от които държавите-членки могат да внасят някои продукти от животински произход, рибни продукти и живи двучерупчести мекотели (1), и по-специално член 2, параграфи 1 и 4 oт него,
като има предвид,че:
(1)
Решение 97/467/ЕО на Комисията (2) установява временни списъци с предприятията от трети страни, от които на държавите членки се разрешава да внасят месо от щраусови птици.
(2)
България и Унгария изпратиха списъците с предприятията, произвеждащи месо от щраусови птици, за които отговорните власти удостоверяват, че спазват правилата на Общността.
(3)
Тези предприятия следва да бъдат включени в списъците, установени с Решение 97/467/ЕО.
(4)
Поради това, че до този момент не е направена инспекция на място, за вноса от тези предприятия не може да се счита, че е извършен съкратен физически контрол съгласно член 2, параграф 4 от Решение 95/408/ЕО;
(5)
Решение 97/467/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 97/467/ЕО се изменя съгласно приложението към настоящото решение.
Член 2
Настоящото решение се прилага от 25 февруари 2004 г.
Член 3
Адресати на настоящото решение са държавите-членки.
Съставено в Брюксел на 12 февруари 2004 година.